**СЛУЖБЕНИ ГЛАСНИК БИХ, број 92/11**

На основу чланова 58. и 70. Закона о Централној банци Босне и Херцеговине ("Службени гласник БиХ" бр., 1/97, 29/02, 13/03, 14/03, 9/05, 76/06 и 32/07) и члана 52. Правилника Централне банке Босне и Херцеговине, УВ број 120/05 од 29. јуна 2005. године, 100-УВ број 66/10 од 29. априла 2010. године и 100-УВ број 130/11 од 30. марта 2011. године, Управно вијеће Централне банке Босне и Херцеговине, на 9. сједници од 31. октобра 2011. године, донијело је

**ОДЛУКУ**

**О ЦЕНТРАЛНОМ РЕГИСТРУ КРЕДИТА ПОСЛОВНИХ СУБЈЕКАТА И ФИЗИЧКИХ ЛИЦА У БОСНИ И ХЕРЦЕГОВИНИ**

**Члан 1.**

Овом одлуком, у Централној банци Босне и Херцеговине (у даљњем тексту: Централна банка), уређује се начин успостављања и коришћења Централног регистра кредита пословних субјеката и физичких лица у Босни и Херцеговини (у даљњем тексту: Централни регистар кредита), који су задужени код: 1. комерцијалних банака, 2. микрокредитних, 3. штедно-кредитних организација и 4. организација за лизинг (у даљњем тексту: кредитне организације) које су под ингеренцијом надлежне агенције за банкарство.

Начин успостављања и коришћења Централног регистра кредита из става 1. овог члана може се уредити и за друге субјекте регистроване за пласирање финансијских средстава (у даљњем тексту: други субјекти) који су на свој захтјев укључени у Централни регистар кредита.

У циљу успостављања Централног регистра кредита, овом одлуком се уређује вођење и садржај Централног регистра кредита, те корисници података из Централног регистра кредита.

**Члан 2.**

Пословни субјект, у смислу ове одлуке је сваки субјект којем је додијељен јединствени идентификациони број, без обзира на износ задужења.

Физичко лице, у смислу ове одлуке је свако лице које има јединствени матични број, без обзира на износ задужења.

**Члан 3.**

Централни регистар кредита представља евиденцију кредита пословних субјеката и физичких лица из члана 2. ове одлуке, задужених код кредитних организација и других субјеката.

Централни регистар кредита води Централна банка.

**Члан 4.**

Кредитне организације и други субјекти за свако задужење пословног субјекта, односно физичког лица које воде, у Централни регистар кредита, достављају податке како слиједи:

***А) за пословне субјекте:***

**1. Шифра финансијске институције (3 знака)**

Уписује се шифра под којом се води банка у главној јединици/филијали Централне банке.

Уписује се шифра коју финансијској институцији (лизинг, микрокредитна организација, штедно-кредитна организација, остали) додијели Централна банка.

**2. Назив и адреса власника задужења**

**2.1. Назив пословног субјекта (64 знака)**

Уписује се скраћеница фирме/назива пословног субјекта из рјешења о упису у судски регистар или из другог одговарајућег документа.

Уколико у судском рјешењу или другом одговарајућем документу није одређена скраћеница фирме/назива, уписује се пуни назив или назив који је изведен из пуног назива и који разумљиво изражава пуни назив пословног субјекта.

**2.2. Адреса пословног субјекта (64 знака)**

**3. Шифра дјелатности пословног субјекта (4 знака - нова шифра или 5 знакова - стара шифра)**

Уписује се бројчана ознака дјелатности према Стандардној класификацији дјелатности из одговарајућег документа.

За обртнике се уписује дјелатност на основу рјешења надлежног органа.

**4. Јединствени идентификациони број субјекта (13 знакова)**

Уписује се јединствени идентификациони број.

**5. Подаци о жирантима**

**5.1. ЈМБ/ЈИБ жиранта (13 знакова)**

Уписује се јединствени матични број, односно јединствени идентификациони број жиранта.

Уписују се до четири жиранта.

**5.2. Име и презиме или назив жиранта (64 знака)**

Уписују се до четири жиранта.

**6. Подтип задужења (2 знака)**

Уписује се ознака типа задужења код кредита и осталих задужења, како слиједи:

Код кредита:

KR - кредит

KO - комисиони кредит

RE - револвинг кредит

FL - финансијски лизинг (само организације за лизинг)

OL - оперативни лизинг/најам (само организације за лизинг)

FA - factoring/forfaiting

Код осталих задужења:

VK - оквирни кредит

VL - оквирни лизинг (само организације за лизинг)

XX - неодређено (за акредитиве и гаранције)

**7. Број задужења (33 знака)**

Уписује се број задужења тако што су водећа 3 знака шифра финансијске институције на коју се додаје број уговора.

Између шифре финансијске институције и броја задужења (уговора) обавезно стоји знак "-".

**8. Датум пуштања у реализацију (8 знакова)**

Уписује се датум пуштања задужења у реализацију. У прва четири мјеста уписује се година, у идућа два, мјесец, а у задња два, дан (GGGGMMDD).

 **9. Износ одобрења задужења (17 знакова)**

Уписује се износ задужења за подтипове: KR, KO, FL, OL, FA, XX с два децимална мјеста, у КМ.

**10. Дозвољени лимит (17 знакова)**

Уписује се дозвољени лимит за подтипове: RE, VK или VL с два децимална мјеста, у КМ.

**11. Резидуална вриједност (17 знакова)**

Уписује се процијењена вриједност предмета оперативног лизинга након истека лизинга (подтип OL), с два децимална мјеста, у КМ.

**12. Ознака валуте у којој је задужење одобрено (3 знака)**

Уписује се ознака валуте по стандарду ISO 4217.

 **13. Датум отплате задужења (8 знакова)**

Уписује се крајњи рок доспијећа задужења. У прва четири мјеста уписује се година, у идућа два, мјесец, а у задња два, дан (GGGGMMDD).

 **14. Остатак/салдо дуга по задужењу (17 знакова)**

Уписује се износ остатак/салдо главнице задужења с два децимална мјеста, у КМ за подтипове: KR, KO, FL, FA, OL, XX.

 **15. Неискоришћни износ лимита (17 знакова)**

Уписује се неискоришћени износ лимита с два децимална мјеста, у КМ за подтипове: RE, VK или VL.

Уколико се деси прекорачење дозвољеног лимита уноси се износ прекорачења с предзнаком "минус" (негативни број).

**16. Износ активираног акредитива на терет банке (17 знакова)**

Уписује се укупан износ с два децимална мјеста, у КМ за који је банка ангажовала властита средства.

Мoгуће је само код непокривених акредитива.

**17. Износ активиране гаранције на терет банке (17 знакова)**

Уписује се укупан износ с два децимална мјеста, у КМ за који је банка ангажовала властита средстава.

**18. Датум активације на терет банке (8 знакова)**

Датум у формату GGGGMMDD за акредитиве и гаранције.

**19. Доспјела ненаплаћена главница по кредиту (17 знакова)**

Уписује се износ доспјеле ненаплаћене главнице по кредиту с два децимална мјеста, у КМ.

Код укидања лимита (револвинг кредит) уписује се износ главнице дуга, а износ одобрења (9) се попуњава са 0,00.

**20. Доспјела ненаплаћена камата по кредиту (17 знакова)**

Уписује се укупан износ редовне и затезне камате по кредиту с два децимална мјеста, у КМ.

Код укидања лимита (револвинг кредит) уписује се износ камате дуга, а износ одобрења (9) се попуњава са 0,00.

 **21. Текућа класификација (1 знак)**

Уписују се слиједеће ознаке: A, B, C, D, E или X (неодређено).

**22. Претходна класификација (1 знак)**

Уписују се слиједеће ознаке: A, B, C, D, Е или X (неодређено).

**23. Датум задње промјене класификације (8 знакова)**

Датум задње промјене класификације у формату GGGGMMDD.

 **24. Активност задужења (1 знак)**

Уписују се слиједеће вриједности:

1 - активно;

0 - отплаћено/отписано/репрограмирано/откупљено;

2 - угашено због преноса на другу финансијску институцију због спајања или исправке грешке у кључу.

**25. Разлог гашења (1 знак)**

Приликом гашења задужења са статусом 0 уписује се ознака о томе да ли је задужење отписано, отплаћено, репрограмирано или откупљено, према шифарнику који обезбјеђује Централна банка. Код активних задужења (са статусом 1) и задужења која се гасе са статусом 2 у поље разлог гашења се уписује 0.

 0 - статус задужења 1 или 2

 1 - отписано

2 - отплаћено

3 - репрограмирано

4 - откупљено.

**26. Покривеност акредитива (1 знак)**

Уписују се слиједеће вриједности: 1 - покривен; 2 - непокривен, празно - није акредитив.

**27. Врста гаранције (1 знак)**

Уписују се слиједеће вриједности: 1 - чинидбена гаранција; 2 - платива гаранција, празно - није гаранција.

**28. Мјесечни износ најма код OL (17 знакова)**

Уписује се мјесечни износ најма с два децимална мјеста, у КМ.

**29. Износ отплаћивања (17 знакова)**

Износ мјесечног доспијећа за све осим OL, с два децимална мјеста, у КМ.

**30. Жирант враћа кредит (8 знакова)**

Уписује се датум задњег ангажовања средстава жиранта у формату GGGGMMDD. Податак се у извјештајима види једну календарску годину.

**31. Сједиште (2 знака)**

Према адреси сједишта физичког/пословног субјекта:

FE - Федерација БиХ

RS - Република Српска

DB - Дистрикт Брчко

XX - Непознато.

**32. Индикатор кредитног задужења (1 знак)**

Уписује се ознака за распознавање рочности кредита:

D - Дугорочни

K - Краткорочни

X - Остало.

**33. Тип камате (1 знак)**

Уписује се једна од слиједећих вриједности:

0 - непозната

1 - фиксна

2 - варијабилна.

**34. Валута индексирања (3 знака)**

Уколико је задужење индексирано, уписује се ознака валуте индексирања, према стандарду ISО 4217.

 **35. Додатно поље (512 знакова)**

Намијењено проширењима - не попуњава и не користи се.

Предвиђени формат - XML.

***Б) за физичка лица:***

**1. Шифра финансијске институције (3 знака)**

Уписује се шифра под којом се води банка у главној јединици/филијали Централне банке.

Уписује се шифра коју финансијској институцији (лизинг, микрокредитна организација, штедно-кредитна организација, остали) додијели Централна банка.

**2. Назив и адреса власника задужења**

**2.1. Име и презиме власника задужења (64 знака)**

**2.2. Адреса власника задужења (64 знака)**

**3. ЈМБ власника задужења (13 знакова**)

Уписује се јединствени матични број власника задужења.

**4. Подаци о жирантима**

**4.1. ЈМБ/ЈИБ жиранта (13 знакова)**

Уписује се јединствени матични број, односно јединствени идентификациони број жиранта.

Уписују се до четири жиранта.

**4.2. Име и презиме или назив жиранта (64 знака)**

Уписују се до четири жиранта.

**5. Подтип задужења (2 знака)**

Уписује се ознака типа задужења код кредита и осталих задужења, како слиједи:

Код кредита:

KR - кредит

KO - комисиони кредит

RE - револвинг кредит

FL - финансијски лизинг (само организације за лизинг)

OL - оперативни лизинг/најам (само организације за лизинг)

FA - factoring/forfaiting

Код картица:

KK - кредитна картица

OD - одгођено плаћање

 Код осталих задужења:

VK - оквирни кредит

VL - оквирни лизинг (само организације за лизинг)

XX - неодређено (за акредитиве и гаранције).

**6. Број задужења (33 знака)**

Уписује се број задужења тако што су водећа 3 знака шифра финансијске институције на коју се додаје број уговора. Између шифре финансијске институције и броја задужења (уговора) обавезно стоји знак "-".

**7. Датум пуштања у реализацију (8 знакова)**

Уписује се датум пуштања задужења у реализацију. У прва четири мјеста уписује се година, у идућа два, мјесец, а у задња два, дан (GGGGMMDD).

 **8. Износ одобрења задужења (17 знакова)**

Уписује се износ задужења с два децимална мјеста, у КМ, за подтипове: KR, KO, FL, OL, FA, XX.

 **9. Дозвољени лимит у КМ (17 знакова)**

Уписује се дозвољени лимит с два децимална мјеста, у КМ, за подтипове: RE, KK, OD, VK или VL.

 **10. Резидуална вриједност (17 знакова)**

Уписује се процијењена вриједност предмета оперативног лизинга након истека лизинга (подтип OL) с два децимална мјеста, у КМ.

**11. Ознака валуте у којој је задужење одобрено (3 знака)**

Уписује се ознака валуте по стандарду ISO 4217.

 **12. Датум отплате задужења (8 знакова)**

Уписује се крајњи рок доспијећа задужења. У прва четири мјеста уписује се година, у идућа два, мјесец, а у задња два, дан (GGGGMMDD).

 **13. Остатак/салдо дуга по задужењу (17 знакова)**

Уписује се износ остатак/салдо главнице задужења с два децимална мјеста, у КМ, за подтипове: KR, KO, FL, FA, OL, XX.

 **14. Неискоришћени износ лимита (17 знакова)**

Уписује се неискоришћени износ лимита с два децимална мјеста, у КМ, за подтипове: RE, KK, OD, VK или VL.

Уколико се деси прекорачење дозвољеног лимита уноси се износ прекорачења с предзнаком "минус" (негативни број).

**15. Износ активираног акредитива на терет банке (17 знакова)**

Уписује се укупан износ за који је банка ангажовала властита средства с два децимална мјеста, у КМ.

Могуће је само код непокривених акредитива.

**16. Износ активиране гаранције на терет банке (17 знакова)**

Уписује се укупан износ за који је банка ангажовала властита средства, с два децимална мјеста, у КМ.

**17. Датум активације на терет банке (8 знакова)**

Уписује се датум у формату GGGGMMDD за акредитиве и гаранције.

**18. Доспјела ненаплаћена главница по кредиту (17 знакова)**

Уписује се износ доспјеле ненаплаћене главнице по кредиту с два децимална мјеста, у КМ.

Код укидања лимита (револвинг кредит) уписује се износ главнице дуга, а износ одобрења (9) се попуњава са 0,00.

 **19. Доспјела ненаплаћена камата по кредиту (17 знакова)**

Уписује се укупан износ редовне и затезне камате по кредиту с два децимална мјеста, у КМ.

Код укидања лимита (револвинг кредит) уписује се износ камате дуга, а износ одобрења (9) се попуњава са 0,00.

 **20. Текућа класификација (1 знак)**

Уписују се слиједеће ознаке: A, B, C, D, Е или X (неодређено).

**21. Претходна класификација (1 знак)**

Уписују се слиједеће ознаке: A, B, C, D, Е или X (неодређено).

**22. Датум задње промјене класификације (8 знакова)**

Датум задње промјене класификације у формату GGGGMMDD.

 **23. Активност задужења (1 знак)**

Уписују се сљедеће вриједности:

1 - активно;

0 - отплаћено/отписано/репрограмирано/откупљено;

2 - угашено због преноса на другу финансијску институцију због спајања или исправке грешке у кључу.

**24. Разлог гашења (1 знак)**

Приликом гашења задужења са статусом 0, уписује се ознака о томе да ли је задужење отписано, отплаћено, репрограмирано или откупљено, према шифарнику који обезбјеђује Централна банка.

Код активних задужења (са статусом 1) и задужења која се гасе са статусом 2 у поље разлог гашења се уписује 0.

 0 - статус задужења 1 или 2

 1 - отписано

2 - отплаћено

3 - репрограмирано

4 - откупљено.

**25. Покривеност акредитива (1 знак)**

Уписују се слиједеће вриједности: 1 - покривен; 2 - непокривен, празно - није акредитив.

**26. Врста гаранције (1 знак)**

Уписују се слиједеће вриједности: 1 - чинидбена гаранција; 2 - платива гаранција, празно - није гаранција.

**27. Мјесечни износ најма код OL (17 знакова)**

Уписује се мјесечни износ најма с два децимална мјеста, у КМ.

**28. Износ отплаћивања (17 знакова)**

Износ мјесечног доспијећа за све осим OL.

 **29. Жирант враћа кредит (8 знакова)**

Уписује се датум задњег ангажовања средстава жиранта у формату GGGGMMDD. Податак се у извјештајима види једну календарску годину.

**30. Сједиште (2 знака)**

Према адреси сједишта физичког/пословног субјекта:

FE - Федерација БиХ

RS - Република Српска

DB - Дистрикт Брчко

XX - Непознато.

**31. Намјена (3 знака)**

Према шифарнику који обезбјеђује Централна банка.

**32. Индикатор кредитног задужења (1 знак)**

За распознавање рочности кредита:

D - Дугорочни

K - Краткорочни

X - Остало.

**33. Тип камате (1 знак)**

Уписује се једна од вриједности:

0 - непозната

1 - фиксна

2 - варијабилна.

**34. Валута индексирања (3 знака)**

Уколико је задужење индексирано, уписује се ознака валуте индексирања, према стандарду ISO 4217.

 **35. Додатно поље (512 знакова)**

Намијењено проширењима - не попуњава и не користи се.

Предвиђени формат - XML.

**Члан 5.**

Подаци се у Централни регистар кредита достављају телекомуникационим путем.

**Члан 6.**

Кредитне организације и други субјекти из члана 1. ставова 1. и 2. ове одлуке обавезни су, у своје име, достављати податке из члана 4. под А) и Б) ове одлуке у Централни регистар кредита на дневној основи.

Подаци из става 1. овог члана се достављају сваки радни дан у времену од 8.00 до 16.00 часова. Радним даном сматра се радни дан утврђен оперативним правилима жироклиринга које утврђује Централна банка.

Корисници података из става 1. овог члана су одговорни за тачност достављених података и за ажурност достављених података у Централни регистар кредита.

Подаци у Централном регистру кредита ажурирају се подацима које су корисници података из претходног става доставили у времену прописаном у ставу 2. овог члана и на располагању су током слиједећег радног дана.

Централна банка обезбјеђује истовјетност података у Централном регистру кредита с подацима достављеним од корисника података утврђених у овом члану.

**Члан 7.**

Корисници података из Централног регистра кредита су: Централна банка, агенције за банкарство и кредитне организације.

Поред корисника података из става 1. овог члана, корисници података су и други субјекти утврђени у члану 1. ставу 2. ове одлуке.

Корисници података из ставова 1. и 2. овог члана податке из Централног регистра кредита могу користити искључиво уз писану сагласност пословних субјеката и физичких лица.

Подацима из Централног регистра кредита, корисници података из става 3. овог члана, могу се користити само за своје потребе и на начин утврђен овом одлуком. Ти се подаци не могу употребљавати у друге сврхе и не могу се даље репродуковати и дистрибуисати.

Изузетно, од утврђеног начина коришћења података из претходног става, кредитне организације из члана 1. става 1. под 1. ове одлуке (комерцијалне банке) податке из Централног регистра кредита могу користити и за пружање информација пословним субјектима и физичким лицима о њиховим кредитним задужењима и то само на основу захтјева поднесеног у писаној форми.

Захтјев пословног субјекта из става 5. овог члана мора бити потписан од овлашћеног лица и овјерен печатом пословног субјекта, док физичко лице уз захтјев поднесен у писаној форми мора доставити и фотокопију личне карте.

Када је законом Босне и Херцеговине прописана обавеза за достављањем података којима располаже Централна банка, овлашћује се гувернер Централне банке да својим актом пропише начин употребе података из Централног регистра кредита.

**Члан 8.**

Корисници података из члана 7. ставова 1. и 2. ове одлуке имају приступ Централном регистру кредита искључиво путем интернет конекције.

Корисници података из става 1. овог члана су дужни сами обезбиједити потребну опрему за приступ Централном регистру кредита, преко овлашћеног добављача, којег одреди Централна банка.

Претраживање у Централном регистру кредита врши се искључиво путем јединственог идентификационог броја пословног субјекта, односно јединственог матичног броја физичког лица.

Увид у податке биће могућ кроз извјештаје и то:

- Извјештај о укупним текућим задужењима пословног субјекта,

- Извјештај о укупним истеклим/отплаћеним задужењима пословних субјеката, за посљедњих пет година од момента истека/отплате,

- Извјештај о укупним текућим задужењима физичког лица,

- Извјештај о укупним истеклим/отплаћеним задужењима физичког лица, за посљедњих пет година од момента истека/отплате.

Централна банка и агенције за банкарство задржавају право генерисања различитих врста извјештаја, за властите сврхе.

Члан 9.

Централна банка може корисницима података из Централног регистра кредита утврђеним овом одлуком ускратити право на коришћење података и искључити сваког корисника, привремено или трајно, уколико се не придржава услова о коришћењу података прописаних овом одлуком, односно уколико оцијени да би његово даље коришћење подацима из Централног регистра кредита могло утицати на рад Централног регистра кредита у цјелини.

Централна банка може право из става 1. овог члана ускратити кредитним организацијама и другим субјектима из члана 1. ставова 1. и 2. ове одлуке и у случају да исте не достављају тачне, односно не врше благовремено ажурирање података које достављају у Централни регистар кредита у складу са чланом 6. ставом 2. ове одлуке.

Под мјером привременог или трајног искључења из овог члана подразумијева се онемогућавање коришћења података из Централног регистра кредита, уз обавезу корисника да и даље доставља податке у Централни регистар кредита.

Централна банка ће кориснику података из овог члана којем је након што га је привремено искључила и ускратила му право на коришћење података из Централног регистра кредита из разлога наведених у ставовима 1. и 2. овог члана, приликом поновног укључења наплатити накнаду у износу утврђеном актом Централне банке којим се регулише тарифа накнада Централне банке.

Овлашћује се гувернер Централне банке да након што се утврди повреда, посебним актом у сваком појединачном случају, донесе одговарајућу мјеру кориснику података који податке из Централног регистра кредита користи супротно одредбама ове одлуке.

Акт о изреченој мјери привременог, односно трајног искључења из овог члана изречену кредитној организацији из члана 1. става 1. ове одлуке, Централна банка доставља надлежној агенцији за банкарство.

**Члан 10.**

Корисници података, по основу коришћења података из Централног регистра кредита, плаћају накнаду Централној банци у складу с актом којим се регулише тарифа накнада Централне банке.

Накнада из става 1. овог члана ће се обрачунавати квартално и од кредитних организација из члана 1. става 1. под 1. ове одлуке (комерцијалних банака) наплаћивати директним задужењем с њиховог рачуна резерви, док ће се осталим кредитним организацијама из члана 1. става 1. под 2, 3. и 4. (микрокредитним организацијама, штедно-кредитним организацијама и организацијама за лизинг) и другим субјектима из члана 1. става 2. ове одлуке накнада фактурисати.

Овлашћује се гувернер Централне банке да посебним актом утврди и ближе пропише начин наплате накнада из става 1. овог члана.

**Члан 11.**

Ова одлука ступа на снагу 1. децембра 2011. године.

**Члан 12.**

Ступањем на снагу ове одлуке корисници података су обавезни податке достављати на формату за достављање података утврђеном овом одлуком.

Корисници података који ступањем на снагу ове одлуке не обезбиједе прелазак на нови формат за достављање података утврђен овом одлуком, обавезни су у периоду од 1. децембра 2011. године до 31. марта 2012. године, зависно од испуњавања услова за прелазак на нови формат, податке достављати на формату за достављање података који је у Прилогу ове одлуке и чини њен саставни дио.

**Члан 13.**

Датумом ступања на снагу ове одлуке престаје да важи Одлука о Централном регистру кредита пословних субјеката и физичких лица у Босни и Херцеговини ("Службени гласник БиХ", број 12/09).

**Члан 14.**

Ова одлука ће се објавити у "Службеном гласнику БиХ", "Службеним новинама Федерације БиХ", "Службеном гласнику Републике Српске" и "Службеном гласнику Брчко Дистрикта БиХ".

100-УВ број 200/11 Предсједавајући

31. октобра 2011. године Управног вијећа

Сарајево Централне банке

 Босне и Херцеговине

 Гувернер

 Др Кемал Козарић, с. р.

**ПРИЛОГ**

ФОРМАТ за достављање података у периоду 1. децембар 2011. године - 31. март 2012. одине (за кориснике података у складу са чланом 12. ове одлуке)

Кредитне организације и други субјекти за свако задужење пословног субјекта, односно физичког лица које воде, у Централни регистар кредита, достављају податке како слиједи:

***А) за пословне субјекте:***

**1. Шифру кредитне организације, односно другог субјекта (3 знака)**

Уписује се шифра под којом се води кредитна организација из члана 1. става 1. под 1. ове одлуке (комерцијална банка) у главној јединици/филијали Централне банке.

Уписује се шифра коју кредитној организацији из члана 1. става 1. под 2. и 3. (микрокредитна организација и штедно-кредитна организација) и другом субјекту из члана 1. става 2. ове одлуке додијели Централна банка.

**2. Назив и адреса власника задужења**

**2.1 Назив пословног субјекта (64 знака)**

Уписује се скраћеница твртке/назива пословног субјекта из рјешења о упису у судски регистар или из другог одговарајућег документа.

Уколико у судском рјешењу или другом одговарајућем документу није одређена скраћеница твртке/назива, уписује се пуни назив или назив који је изведен из пуног назива и који разумљиво изражава пуни назив пословног субјекта.

**2.2 Адреса пословног субјекта (64 знака)**

**3. Шифра дјелатности пословног субјекта (5 знакова)**

Уписује се бројчана ознака дјелатности према Стандардној класификацији дјелатности из одговарајућег документа.

За обртнике се уписује дјелатност на основу рјешења надлежног органа.

**4. Јединствени идентификациони број субјекта (13 знакова)**

Уписује се јединствени идентификациони број.

**5. Подтип задужења (2 знака)**

Уписује се ознака типа задужења код кредита и осталих задужења како сљеди:

Код кредита:

KR - кредит

KO - комисиони кредит

RE - револвинг кредит

FL - финансијски лизинг (само организације за лизинг)

OL - оперативни лизинг/најам (само организације за лизинг)

FA - factoring/forfaiting

Код осталих задужења:

VK - оквирни кредит

VL - оквирни лизинг (само организације за лизинг)

XX - неодређено (за акредитиве и гаранције)

Код акредитива и гаранција обавезно стоји XX - неодређено, јер акредитиви и гаранције нису подијељени у подтипове. XX се користи и код осталих задужења у случају да задужење није оквирни кредит или оквирни лизинг.

**6. Број задужења (33 знака)**

Уписује се број задужења тако што су водећа 3 знака шифра финансијске институције на коју се додаје број уговора.

Између шифре финансијске институције и броја задужења (уговора) обавезно стоји знак -.

**7. Датум пуштања у реализацију (8 знакова)**

Уписује се датум пуштања задужења у реализацију. У прва четири мјеста уписује се година, у идућа два, мјесец, а у задња два, дан (GGGGMMDD).

 **8. Износ одобрења задужења у BAM (17 знакова)**

Уписује се износ задужења с два децимална мјеста, у конвертибилним маркама.

**9. Ознака валуте у којој је задужење одобрено (3 знака)**

Уписује се ознака валуте по стандарду ISO 4217.

 **10. Датум отплате задужења (8 знакова)**

Уписује се крајњи рок доспијећа задужења. У прва четири мјеста уписује се година, у идућа два, мјесец, а у задња два, дан (GGGGMMDD).

 **11. Остатак/салдо дуга по задужењу (17 знакова)**

Уписује се износ остатак/салдо главнице задужења с два децимална мјеста, у конвертибилним маркама.

У случају револвинг и оквирних кредита, уписује се неискоришћени дио кредита.

**12. Доспјела ненаплаћена главница по кредиту (17 знакова)**

Уписује се износ доспјеле ненаплаћене главнице по кредиту с два децимална мјеста, у конвертибилним маркама.

Код укидања лимита (револвинг кредит) уписује се износ главнице дуга, а износ одобрења (тачка 8) се попуњава са 0,00.

 **13. Доспјела ненаплаћена камата по кредиту (17 знакова)**

Уписује се укупан износ редовне и затезне камате по кредиту с два децимална мјеста, у конвертибилним маркама.

Код укидања лимита (револвинг кредит) уписује се износ камате дуга, а износ одобрења (тачка 8) се попуњава са 0,00.

 **14. Уредност отплате задужења (6 знакова)**

Уписује се 0 (нула) за задужења која се редовно отплаћују или број дана кашњења за нередовне отплате.

Код броја дана кашњења уписује се укупан број дана кашњења по свим основама (главница, редовна камата, затезна камата).

**15. Класификација према ризичности (1 знак)**

Уписују се сљедеће ознаке: A, B, C, D, E или X (неодређено).

**16. Активност задужења (1 знак)**

Уписују се сљедеће вриједности: 1 - активно; 0 - отплаћено/отписано; 2 - угашено због преноса на другу финансијску институцију због спајања или исправке грешке у кључу.

**17. Покривеност акредитива (1 знак)**

Уписују се сљедеће вриједности: 1 - покривен; 2 - непокривен, празно - није акредитив.

**18. Врста гаранције (1 знак)**

Уписују се сљедеће вриједности: 1 - чинидбена гаранција; 2 - платива гаранција, празно - није гаранција.

**19. Додатно поље (512 знакова) - не уписује се**

Додатно поље намијењено евентуалним проширењима.

Други субјекти достављају у Централни регистар кредита, за свако задужење пословног субјекта које воде, сљедеће ставке наведене у овом члану:

1. Модел података за кредите/лизинге: 1, 2, 3, 4, 5, 6, 7, 8, 9, 10, 11, 12, 13, 14, 15,16.

 2. Модел података за акредитиве: 1, 2, 3, 4, 5, 6, 7, 8, 9, 10,11,14, 15, 16, 17.

 3. Модел података за гаранције: 1, 2, 3, 4, 5, 6, 7, 8, 9, 10, 11, 14, 15,16,18.

 4. Модел података за остала задужења: 1, 2, 3, 4, 5, 6, 7, 8, 9, 10, 11, 14, 15, 16.

***Б) за физичка лица***

**1. Шифру кредитне организације, односно другог субјекта (3 знака)**

Уписује се шифра под којом се води кредитна организација из члана 1. става 1. под 1. ове одлуке (комерцијална банка) у главној јединици/филијали Централне банке.

Уписује се шифра коју кредитној организацији из члана 1. става 1. под 2. и 3. (микрокредитна организација и штедно-кредитна организација) и другом субјекту из члана 1. става 2. ове одлуке додијели Централна банка.

**2. Назив и адреса власника задужења**

**2.1 Име и презиме власника задужења (64 знака)**

**2.2 Адреса власника задужења (64 знака)**

**3. ЈМБ власника задужења (13 знакова)**

Уписује се јединствени матични број власника задужења.

**4.1 ЈМБ/ЈИБ жиранта (13 знакова)**

Уписује се јединствени матични број, односно јединствени идентификациони број жиранта.

Уписују се до четири жиранта.

**4.2 Име и презиме или назив жиранта**

Уписују се до четири жиранта.

**5. Подтип задужења (2 знака)**

Уписује се ознака типа задужења код кредита, картица и осталих задужења, како сљеди:

Код кредита:

KR - кредит

KO - комисиони кредит

RE - револвинг кредит (и/или дебитна картица)

FL - финансијски лизинг (само организације за лизинг)

OL - оперативни лизинг/најам (само организације за лизинг)

FA - factoring/forfaiting

Код картица:

KK - кредитна картица

OD - одгођено плаћање

Код осталих задужења:

VK - оквирни кредит

VL - оквирни лизинг (само организације за лизинг)

XX - неодређено (за акредитиве и гаранције).

Код акредитива и гаранција обавезно стоји XX - неодређено, јер акредитиви и гаранције нису подијељени у подтипове. XX се користи и код осталих задужења у случају да задужење није оквирни кредит или оквирни лизинг.

**6. Број задужења (33 знака)**

Уписује се број задужења тако што су водећа 3 знака шифра другог субјекта на коју се додаје број уговора.

Између шифре другог субјекта и броја задужења (уговора) обавезно стоји знак -.

**7. Датум пуштања у реализацију (8 знакова)**

Уписује се датум пуштања задужења у реализацију. У прва четири мјеста уписује се година, у идућа два, мјесец, а у задња два, дан (GGGGMMDD).

Уколико податак није могуће обезбиједити, уписује се 99999999.

 **8. Износ одобрења задужења у BAM (17 знакова)**

Уписује се износ задужења с два децимална мјеста, у конвертибилним маркама.

Код картица у ово поље уписује се износ лимита.

**9. Ознака валуте у којој је задужење одобрено (3 знака)**

Уписује се ознака валуте по стандарду ISO 4217.

 **10. Датум отплате задужења (8 знакова)**

Уписује се крајњи рок доспијећа задужења. У прва четири мјеста уписује се година, у идућа два, мјесец, а у задња два, дан (GGGGMMDD).

 **11. Остатак/салдо дуга по задужењу (17 знакова)**

Уписује се износ остатак/салдо главнице задужења с два децимална мјеста, у конвертибилним маркама.

У случају револвинг и оквирних кредита и код свих типова картица уписује се неискоришћени дио кредита, односно лимита.

**12. Доспјела ненаплаћена главница по кредиту (17 знакова)**

Уписује се износ доспјеле ненаплаћене главнице по кредиту с два децимална мјеста, у конвертибилним маркама.

Код кредитних картица попуњава се само када је затезна камата (тачка 13) већа од 0.

Код укидања лимита уписује се износ главнице дуга, а лимит (тачка 8) се попуњава са 0,00.

 **13. Доспјела ненаплаћена камата по кредиту (17 знакова)**

Уписује се укупан износ редовне и затезне камате по задужењу с два децимална мјеста, у конвертибилним маркама.

Код укидања лимита уписује се износ дуга - камата, а лимит (тачка 8) се попуњава са 0,00.

 **14. Уредност отплате задужења (6 знакова)**

Уписује се 0 (нула) за задужења која се редовно отплаћују или број дана кашњења за нередовне отплате.

Код броја дана кашњења уписује се укупан број дана кашњења по свим основама (главница, редовна камата, затезна камата).

**15. Класификација према ризичности (1 знак)**

Уписују се сљедеће ознаке: A, B, C, D, E или X (неодређено).

**16. Активност задужења (1 знак)**

Уписују се сљедеће вриједности: 1 - активно; 0 - отплаћено/отписано; 2 - угашено, због преноса на другог субјекта, због спајања или исправке грешке у кључу.

**17. Покривеност акредитива (1 знак)**

Уписују се сљедеће вриједности: 1 - покривен; 2 - непокривен, празно - није акредитив.

**18. Врста гаранције (1 знак)**

Уписују се сљедеће вриједности: 1 - чинидбена гаранција; 2 - платива гаранција, празно - није гаранција.

**19.1 Тип отплаћивања (1 знак)**

Уписује се начин отплаћивања дуга:

A - ануитет (фиксан ануитет, без обзира на промјењиву главницу и камату)

R - рата (фиксна главница, промјењива камата или обратно)

X - нема податка (промјењива главница и камата, нема фиксних износа).

**19.2 Износ (17 знакова)**

Код ануитета, уписује се фиксни износ ануитета.

Код рате, уписује се само фиксни дио (главнице или камате).

У случају када су сви подаци промјењиви (главница и камата), уписује се 0,00.

 **20. Додатно поље (512 знакова) - не уписује се**

Додатно поље намијењено евентуалним проширењима.

Други субјекти достављају у Централни регистар кредита, за свако задужење физичког лица које воде, сљедеће ставке наведене у овом члану:

1. Модел података за кредите/лизинге: 1, 2, 3, 4, 5, 6, 7, 8, 9, 10, 11, 12, 13, 14, 15,16,19.

 2. Модел података за акредитиве: 1, 2, 3, 4, 5, 6, 7, 8, 9, 10,11,14, 15, 16,17.

 3. Модел података за гаранције: 1, 2, 3, 4, 5, 6, 7, 8, 9, 10, 11, 14, 15, 16, 18.

 4. Модел података за картице: 1, 2, 3, 4, 5, 6, 7, 8, 10, 11, 12, 13, 14, 15, 16.

 5. Модел података за остала задужења: 1, 2, 3, 4, 5, 6, 7, 8, 9, 10, 11, 14, 15, 16.